jkorsvik/nowiki_second_scrape_merged huggingface dataset:
Anas (mannsnavn)

Anas (arabisk: أنس) er et arabisk mannsnavn som betyr «vennlighet».


== Utbredelse ==
Tabellen nedenfor gir en detaljert oversikt over populariteten til mannsnavnet Anas og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Anas Sarwar (f. 1983), skotsk politiker
Anas Aremeyaw Anas, ghanesisk journalist
Anas Qtiesh, syrisk blogger
Anas Wellman, jordanesisk skuespiller


== Annen bruk av navnet ==
Anas, en slekt av andefamilien


== Referanser ==


== Eksterne lenker ==

(en) Behind the Name: Anas
(en) Think Baby Names: Anas
Sveriges ambassade i Oslo

Sveriges ambassade i Oslo er Kongeriket Sveriges diplomatiske representasjon i Norge. Ambassadens kanselli er fra 28. mai 2019 i Inkognitogata 27, der det hadde vært frem til andre verdenskrig. Fra 1956 til 2019 holdt det til i Nobels gate 16, ved Bygdøy allé.


== Historisk utvikling ==
Etter et kort opphold på Grand Hotel i 1905 flyttet den svenske legasjonen til Inkognitogata 27. Minister Johan Beck-Friis måtte som følge av den tyske okkupasjonen gå av 15. juli 1940, og 26. august flyttet generalkonsul Claes Westring og generalkonsulatet inn i bygningen. Okkupasjonsmakten godtok representasjonen, men bare som konsulat. Konsulatet hadde også lokaler i Stenersgata 7, og det fantes et visekonsulat på Torvet 2 i Drammen. 
I 1945 flyttet generalkonsulatet til Oscars gate 44 II, og legasjonen kom tilbake. Allerede året etter flyttet legasjonen videre til Meltzers gate 4, før den i 1956 fikk nye lokaler i Nobels gate 16, der den holdt til inntil mai 2019. Inkognitogt. 27 har til denne dag holdt stand som ambassadørens residens.


== Liste over Sveriges sendemenn og ambassadører i Norge ==


== Referanser ==


== Eksterne lenker ==
(en) Offisielt nettsted 
(en) Swedish Embassy, Oslo – kategori av bilder, video eller lyd på Commons 
UDs nettside Diplomatiske forbindelser inneholder The Oslo Diplomatic List, préséance-liste og annen informasjon om ambassade og personale
Den norske ambassaden i Stockholm Arkivert 24. mars 2016 hos Wayback Machine. om bilaterale forbindelser mellom Sverige og Norge (arkivert nettside)
Embassypages.com om ambassaden
Thore Albert Boye

Thore Albert Boye (født 27. oktober 1912 i Kristiania, død 1. oktober 1999 samme sted) var en norsk diplomat.


== Liv og virke ==


=== Bakgrunn ===
Thore Albert Boyes foreldre var høyesterettsadvokat Thorvald Boye (1871–1943) og Mia Esmarch (1880–1966). Han giftet seg i 1945 med Nøste Siem (1918–1999) som var datter av kommandørkaptein Ole Siem og søster til industrileder Martin Siem. De to var blitt kjent da Thore var dommerfullmektig i Tromsø 1936–38.Etter cand.jur. 1936 var han sakfører og dommerfullmektig i Tromsø, inntil han i 1938 ble sekretær i Utenriksdepartementet med Halvdan Koht (også fra Tromsø) som sjef. 


=== Annen verdenskrig ===
Boye flyktet på ski den 11. april 1940, da konge og regjering skulle nordover. Sin sjef møtte han igjen etter å ha tatt toget til Otta, og deltok på statsrådet ved Stuguflåten den 22. april i Romsdalen. Herfra måtte Boye være budbringer mellom Koht og de som hadde flyktet til Stockholm, noe Boye gjorde ved å gå på ski over Rørosvidda. Han returnerte 29. april og fant Koht og resten i et brennende Molde. Koht forlot i HMS «Glasgow» (C21), mens Boye måtte finne seg ei fiskeskøyte fra Gjemnes, og reiste den 1. mai sammen med  andre departementsråder og notabiliteter som Einar Gerhardsen, Kristian Gleditsch, Fredrik Haslund og Nordahl Grieg. Dette var en av de fem skøytene som fraktet gulltransporten, og de gikk først opp til Tromsø, ankom 9. mai.
Boye reiste med krysseren «Devonshire» fra Tromsø til London den 7. juni. Boye tok en rekke fotografier av det utbombede Molde, såvel som gulltransporten, ikke  oppdaget før i 1999 av hans sønn Thorvald Boye.I Londonregjeringen var han sekretær i Handelsdepartementet ett år, før han ble byråsjef med Oscar Torp i
Forsvarsdepartementet 1941–44. Han returnerte til Nord-Norge da han  i 1944 ble med til det frigjorte Finnmark, men måtte i 1945 tiltre som sekretær for det temporære regjeringsutvalget.


=== Etterkrigstiden ===
Så var han sendemann til Brussel 1946–48, byråsjef og underdirektør i UDs handelspolitiske avdeling 1948–53, der han blant annet deltok i oppbyggingen av NATO.
Boye reiste i 1955 til Stockholm for å bli viseadm.dir. i SAS, var ambassadør ved Norges ambassade i Roma 1961–65, var utenriksråd 1966–73, ambassadør til Madrid 1973–78 og ved Norges ambassade i Stockholm 1978–81. Han ble kommandør av St. Olavs Orden i 1969 samt mange andre utenlandske.


== Referanser ==
Per-Anders Rosenkvist

Per-Anders Rosenkvist (født 29. oktober 1950) er en svensk fotograf og lærer i fotojournalistikk, bosatt i Oslo.
Han flyttet til Norge i studietiden og var på 1970-tallet aktiv i Fotogruppe 72. I 1976 var han en av fotografene som startet fotobyrået Samfoto. Han arbeidet flere år i byrået. Han har også arbeidet i avisen Klassekampen. Senere har han vært ansatt ved Høgskolen i Oslo. Der har han, sammen med Bernt Eide, arbeidet med oppbyggingen av skolens fotojournalistutdanning.


== Bibliografi ==
Balkan (sammen med Leif Magne Helgesen), Kulturhuset Forlag (2006) ISBN 82-92579-06-0 / ISBN 978-82-92579-06-0
Svalbard Spor (sammen med Leif Magne Helgesen), Kulturhuset Forlag (2010) ISBN 9788292579213


== Eksterne lenker ==
Fotojournalistutdanningen ved Høgskolen i Oslo
Kunståret 1870

Kunståret 1870 er en oversikt over hendelser, fødte og avdøde kunstnerpersonligheter i 1870.


== Hendelser ==

Den svensk Kungliga Akademien för de fria konsterna flytter inn i sitt eget hus i Fredsgatan 12.
Édouard Manet og Louis Edmond Duranty utkjemper en duell på Café Guerbois, Paris.


== Verk ==


=== Malerier ===
Henri Fantin-Latour – Un atelier aux Batignolles (Musée d'Orsay, Paris)
Édouard Manet – La Brioche (Metropolitan Museum of Art, New York)
Dmitri Sinodi-Popov – An Old Greek


== Utstillinger ==


== Priser ==
Grand Prix de Rome, malerkunst:
Grand Prix de Rome, skulptur:
Grand Prix de Rome, arkitektur: Albert-Félix-Théophile Thomas.
Grand Prix de Rome, musikk: Charles Edouard Lefebvre & Henri Maréchal


== Fødsler ==


== Dødsfall ==

		
		
		


== Referanser ==


== Eksterne lenker ==
(en) 1870 in art – kategori av bilder, video eller lyd på Commons
Frank Lie

Frank Lie (født 20. januar 1954) er en norsk skuespiller og kunstnerisk leder
ved Thesbiteateret i Tønsberg hvor han har vært siden starten i 1972.
Han hadde på slutten av 1990-tallet og begynnelsen av 2000-tallet rollen som «Harry Hoggerud» i Gråtass-filmene. Fra 1980-tallet og fremover har han også oversatt en lang rekke romaner og skuespill fra engelsk.Thesbiteateret har ikke hatt noe lederskifte etter at han overtok roret for over 30 år siden, og 
Frank Lie er fortsatt gruppens kunstneriske leder.
Lie mottok Kongens fortjenstmedalje i sølv 28. juni 2012 i forbindelse med Thesbiteaterets 40-årsjubileum.


== Referanser ==
Solsmak

Solsmak er en ubehagelig usmak som dannes når melk blir utsatt for direkte sollys, eksempelvis når man nyter et glass melk utendørs om sommeren.
I faglitteraturen heter det seg at melka må utsettes for direkte sollys eller fluoriserende lys i flere minutter (> 10 min.) for at denne usmaken skal dannes, men som mange har erfart, kan solsmak oppstå umiddelbart etter at melka er utsatt for sollys.
Solsmak dannes hovedsakelig som følge av oksidasjon av fritt metionin til metional, og fordi fritt tiol dannes fra svovelholdig aminosyrerester. Riboflavin som finnes i all norsk melk må være til stede i melka for at solsmak skal dannes.
Hvis man vil unngå solsmak kan man dekke til melkeglasset eller benytte en beholder (eks. krus) som hindrer at sollyset når frem til melka. Dette forutsetter at sollyset heller ikke får muligheten til å slippe inn på toppen av beholderen.


== Se også ==
Feta


== Eksterne lenker ==
Om solsmak hos Nofima Arkivert 10. januar 2010 hos Wayback Machine.
Zhu Qi

Zhu Qi (kinesisk: 朱启; født i mai 1942 i fylket Xiangyun i Yunnan i Kina) er en general i Folkets frigjøringshær. 
Han ble medlem av det kinesiske kommunistparti i august 1961. I januar 1960 gikk han inn i Folkets frigjøringshær. Han tok en grad fra kommunistpartiets sentralskole innen økonomisk administrasjon.
Fra januar 1996 til mars 1998 var han stabssjef for Chengdu militærregion, fra mars 1998 til januar 2002 stabssjef for Beijing militærregion, og siden januar 2002 øverstkommanderende for sistnevnte militærregion. 
Zhu Qi var medlem av Det kinesiske kommunistpartis 16. sentralkomite, som var i sesjon fra 2002 til 2007.


== Eksterne lenker ==
(en) Zhu Qi hos China Vitae
Ubåtjager

Ubåtjager er et lite og raskt krigsskip konstruert for jakt på undervannsbåter.
Disse skipene ble opprinnelig bygget i USA, og ubåtjagere som har vært i norsk bruk kommer også fra USA.
Norge fikk flere ubåtjagere under andre verdenskrig fra USA, tre ble brukt av Shetlandsgjengen.


== Norske ubåtjagere ==
KNM «Hessa»
KNM «Hitra»
KNM «Vigra»
MS «Sunnfjord»
Mockin’ Bird Hill

«Mockin' Bird Hill» er en amerikansk sang med melodi av Carl Jularbo og tekst av Vaughn Horton. Den ble publisert i 1951.
Sangen ble popularisert av Patti Page samt av Les Paul og Mary Ford, som hadde en stor hit med «The Tennessee Waltz» foregående år.
Innspillingen med Page ble gjort 17. januar 1951. Den ble utgitt av Mercury Records med katalognummer 5595. På samme tid utgav Mercury en innspilling, katalognummer 5552, med Tony Hill and The Hillsiders.
Innspillingen med Les Paul og Mary Ford ble utgitt av Capitol Records med katalognummer 1373.


== Andre versjoner ==
The Tanner Sisters with Orchestra spilte inn sangen i London 1. april 1951. Den ble utgitt av EMI på His Master' Voice-etiketten med katalognummer B-10071. I Norge ble den utgitt på His Master's Voice A.L. 3183.
Gösta Carje har skrevet en svensk tekst. Den svenske tittelen er «Adress Rosenhill». Alice «Babs» med orkester (Charles Normans orkester) spilte den inn i Stockholm 7. mai 1951. Sangen ble utgitt på 78-platene Metronome J 182 (i Sverige) og på Musica A 6900 (i Norge).
I 1993 ble en reggaecoverversjon med Roots Syndicate utgitt. Den var med i en reklame for Centraal Beeher.
Den svenske komikeren Povel Ramel skrev en svenskspråklig tekst kalt «Småfåglarne», som inneholdt et stort antall ordspill på fuglenavn. Den ble fremført og spilt inn på plate av Ramel og Martin Ljung.


== Norske versjoner ==
Egil Hagen og Thorbjørn Egner har skrevet norske tekster. Hagens versjon bærer tittelen «Pensjon Rosenhill». Egners versjon heter «Fuglevise».


=== Innspillinger ===


== Listeplasseringer ==
Patti Pages versjon kom på den amerikanske Billboard-poplisten 24. februar 1951 og lå der i 22 uker med nummer to som høyeste plassering.Les Paul og Mary Fords versjon nådde Billboard Top 10.
På Cash Box Best-Selling Records-listen, hvor alle versjonene var kombinert, entret sangen listen 3. mars 1951, nådde førsteplassen 21. april 1951 og lå der frem til den 12. mai. Den vendte tilbake til førsteplassen 26. mai.
Den britiske gruppen The Migil Five fremførte en versjon i bluebeattempo. Denne versjonen kom på den britiske singlelisten 21. mars 1964 og lå der i 13 uker med nummer ti som høyeste plassering.Donna Fargo tok en forkortet countryversjon til en niendeplass på Billboard Hot Country Singles-listen i 1977.


== Referanser ==
Ma Kai

Ma Kai (forenklet kinesisk: 马凯, tradisjonell kinesisk: 馬凱, pinyin: Mǎ Kǎi; født 1946 i Xingxian i provinsen Shanxi i Kina) er en høytrangerende embetsmann i Folkerepublikken Kina. Han er for tiden (2010) statsråd og generalsekretær for Statsrådet. 
Han har sin høyere utdannelse fra Renminuniversitetet, med slutteksamen fra 1982. 
Hans portefølje omfatter blant annet kinesisk politikk vedrørende global oppvarming. Jan var medlem av Det kinesiske kommunistpartis 16. sentralkomite og ble deretter medlem av den 17. sentralkomite. 
I 2003 fikk han ansvar for Den nasjonale kommisjon for utvikling og reform, en etat som har vidtrekkende administrativ og planleggende myndighet over kinesisk økonomisk politikk.


== Referanser ==


== Eksterne lenker ==
(en) Ma Kai – kategori av bilder, video eller lyd på Commons 
(en) Ma Kai hos China Vitae 
China's top economic planner meets press (03/07/07)
Liste over transpersonorganisasjoner

De viktigste interesseorganisasjonene for transpersoner i Norge er:


== Forbundet for transpersoner i Norge ==
Forbundet for transpersoner i Norge (FTPN) er en interesseorganisasjon for alle typer transpersoner, av alle kjønn og legninger inkl. transvestitter, transkjønnede og crossdressere. Den er den eldste av transpersonorganisasjonene og ble stiftet i oktober 1966 som Full Personality Expression Northern Europe (FPE-NE). Dette var en skandinavisk organisasjon som etterhvert ble delt i 3 nasjonale regioner: Region Danmark (RD), Region Norge (RN) og Region Sverige RS. Foreningen skiftet navn til Foreningen for Transpersoner Norge (FTP-N)  17. mars 2007 som et ledd i åpne den for alle transpersoner, og til Forbundet for transpersoner (FTPN) i Norge 5. april 2014.


== Landsforeningen for lesbiske, homofile, bifile og transpersoner ==
Landsforeningen for lesbiske, homofile, bifile og transpersoner (LLH) startet sitt transnettverk i mai 2009. Foreningen utvidet sitt virkeområde til å omfatte transpersoner og endret samtidig sitt navn på landsmøtet i juni 2008.


=== Skeiv Ungdom ===
Skeiv Ungdom (SkU) er LLHs ungdomsorganisasjon.


=== Skeiv Verden ===
Skeiv Verden er LLHs nettverk for LHBT-innvandrere.


== Harry Benjamin ressurssenter ==
Harry Benjamin ressurssenter (HBRS) er en pasient- og brukerorganisasjon for kvinner og menn som søker, har eller har hatt diagnosen kjønnsinkongruens og deres familier. Den ble stiftet 9. januar 2000 som Landsforeningen for transkjønnete (LFTS).


== Referanser ==
Gøterne

Gøterne eller geaterne (norrønt: gautar [ˈɡɑutɑr]; angelsaksisk: geatas [ˈjæɑtɑs]; svensk: götar [ˈjøːtar]) var et germansk folkeslag som bebodde områdene omkring Göta älv og det nåværende Götaland («Geaternes land») i det moderne Sverige. Navnet gøter fins fortsatt i de svenske landskapene Västergötland og Östergötland som utgjorde deres østlige og vestlige territorium, såvel som i mange andre toponymer. Tidigere kunne betegnelsen også løselig anvendes for alle (eller til og med alle nordboere) forfedre i oldtiden.


== Historie ==


=== Eldste omtaler ===
De eldste kjente omtaler av gøtere opptrer hos den antikke greske astronomen og geografen Klaudios Ptolemaios som goutai (ca 150). På 500-tallet skrev Jordanes om gautigoth i det sørlige Sverige (østgotere fra Scandza), mens Prokopios refererte gautoi. Den norrøne sagalitteraturen kaller dem gautar. De angelsaksiske diktene Beowulfkvadet og Widsith omtaler dem som gēatas. Grunnet ordlikhet ble gøter og goter allerede i oldtiden forvekslet. Betegnelsen gøte kan i dag også brukes om en person fra Götaland i Sør-Sverige. Ordet har også gitt opphav til guttenavna Göte, Gaute og Asgaut.


=== Etymologi ===
Gøter, angelsaksiske geatas, som den moderne engelske formen geats, fra urgermanske *gautaz, flertall *gautōz er beslektet, men ikke identisk med etymologien til stammenavnet gotere, avledet fra urgermanske *gutô, flertall *gutaniz, og begge er avledet (særlig da de to er preget av lydsprang) fra urgermanske ordet *geutaną, i betydning «å helle». Det betyr i henhold til hovedsakelig akseptert etymologi «menn», en heiti (omskrivning) av menn i en stamme.
En mer særskilt teori er gøterne bodde ved den elv som de er oppkalt etter, dagens svenske Göta älv (norrønt: Gautelfr, norsk: Gøtelv) I Sverige ble Göta älv innført på 1600-tallet framfor eldre navn som Götälven og Gautelfr. Etymologien av gøte er som nevnt over avledet fra urgermanske *geutan i betydningen «å helle», og dens utvide betydning er «flyte, strømme, foss». Det kan henspille på elven selv eller Trollhättefallene, foss- og strykstrekning i elven.


== Se også ==
Svear (entall og flertall), svensk folkestamme som opprinnelig holdt til i Mälar-området
Guter (gotlendere)
Vestgøtaloven


== Referanser ==


== Litteratur ==
Hagerman, Maja (1996): Spåren av kungens män. Stockholm.
Harrison, Dick (2002): Jarlens sekel. En berättelse om 1200-talets Sverige. Stockholm.
Lindström, Henrik og Fredrik (2006): Svitjods undergång och Sveriges födelse. Stockholm.
Wahlberg, Mats, red (2003): Svenskt ortnamnslexikon. Uppsala: Institutet för språk och folkminnen. Libris 8998039. ISBN 91-7229-020-X


== Eksterne lenker ==
«The Geats»
Den nasjonale kommisjon for utvikling og reform

Den nasjonale kommisjon for utvikling og reform (på engelsk gjengitt som National Development and Reform Commission, NDRC) er en sentral etat i Folkerepublikken Kinas styringsverk, den viktigste etat for oppsikten med Kinas økonomiske utvikling. Den har overtatt etter Statens planleggingskommisjon som siden 1952 har organisert den kinesiske planøkonomi. I 1998 ble navnet endret til Den statlige kommisjon for  utviklingsplanlegging, som i  2003 ble sammenslått med en del av Den statlige kommisjon for økonomi og handel. I 2005 utgikk Den nasjonale kommisjon for utvikling og reform fra denne nye størrelsen.
Wild at Heart

For albumet til David Pedersen, se Wild At Heart (album)Wild at Heart er en amerikansk kriminalthriller, road movie og svart komedie fra 1990 regissert av David Lynch. Hovedrollene spilles av Nicolas Cage og Laura Dern. Filmen er basert på en den første boka i serien om Sailor and Lula, skrevet av Barry Gifford i 1990.
Filmen fikk sensurproblemer på grunn at dens voldelige innhold.
Den ble belønnet med Gullpalmen ved Filmfestivalen i Cannes.


== Handling ==
Lula og Sailor er elskere før han blir fengslet for å ha drept en mann som angrep Sailor med en kniv. Angriperen, Bobby Ray Lemon, ble ansatt av Lulas mor, Marietta Fortune. Etter at Sailor blir løslatt, henter Lula ham utenfor fengsel. De overnatter på hotell, og går for å se speed metal bandet Powermad. Sailor slåss mot en mann som forsøker å flørte med Lula. Senere, tilbake på hotell-rommet, bestemmer Sailor og Lula seg for å flytte til California og bryte Sailors vilkår for prøveløslatelse.
Marietta ansetter privatetterforsker Johnnie Farragut for å finne dem og bringe dem tilbake. Hun ansetter også en gangster, Marcello Santos, for å spore dem opp og drepe Sailor. Men Santos og hans håndlangere dreper Farragut, og sender Marietta inn i en skyld-drevet psykose. Uvitende om alle hendelsene i North Carolina, fortsetter Lula og Sailor reisen. Med lite penger igjen setter Sailor kursen mot Texas hvor han kontakter en tidligere venn Perdita Durango, som kanskje kan hjelpe dem. Samtidig forsøker Lula å skjule at hun er gravid med Sailors barn.
Sailor går med på å gjennomføre et ran for å få tak i penger, men blir nesten drept når en sheriff-assistent åpner ild mot dem. Sailor blir deretter arrestert, og dømt til seks års fengsel. Når Sailor sitter i fengsel, føder Lula barnet deres. Etter løslatelsen fra fengsel bestemmer Lula seg for å gjenforenes med ham. Hun avviser morens innvendinger over telefon, og går for å hente Sailor sammen med sønnen deres. Men Sailor avslører han at ønsker å forlate dem begge, etter å ha bestemt seg for at han ikke er god nok for dem.


== Om filmen ==


== Rollebesetning ==
Nicolas Cage : Sailor Ripley
Laura Dern : Lula Pace
Willem Dafoe : Bobby Peru
J. E. Freeman : Santos
Crispin Glover : Dell
Calvin Lockhart : Reggie
Diane Ladd : Marietta Fortune
Isabella Rossellini : Perdita Durango
Harry Dean Stanton : Johnnie Farragut
Jack Nance : 00 Spool
Grace Zabriskie : Juana Durango
Sherilyn Fenn : Jente i ulykke
David Patrick Kelly : Dropshadow
Freddie Jones : George Kovich
John Lurie : Sparky
Pruitt Taylor Vince : Buddy
Sheryl Lee : God heks
Billy Swan : Billy Swan


== Referanser ==


== Eksterne lenker ==
(en) Wild at Heart på Internet Movie Database 
(no) Wild at Heart hos Filmfront 
(sv) Wild at Heart i Svensk Filmdatabas 
(da) Wild at Heart i Danmark Nationale Filminstitut 
(fr) Wild at Heart på Allociné 
(nl) Wild at Heart på MovieMeter 
(en) Wild at Heart på AllMovie 
(en) Wild at Heart på Turner Classic Movies 
(en) Wild at Heart på Rotten Tomatoes 
(en) Wild at Heart på Metacritic
Salatslekta

Salatslekta er en gruppe blomsterplanter i kurvplantefamilien med rundt 100 arter. De finnes over hele verden, men mest i temperert Eurasia. I Europa finnes 17 arter.
Høyden varierer fra 10 til 180 cm. 
Noen arter er spiselige. Betegnelsen Lactuca viser til den melkeaktige saften, som også inneholder bitre stoffer. Bitterstoffene er del av plantens måte å holde utøy unna, men er også med på å bestemme salatens smak. 
Salat-arter etes allikevel av larvene til flere arter av sommerfugler.
Størst økonomisk betydning har hagesalat (Lactuca sativa) inklusive hodesalat (Lactuca sativa var. capitata). 


== Eksterne lenker ==
(en) salater – oversikt og omtale av artene i WORMS-databasen 
(en) salater i Encyclopedia of Life 
(en) salater i Global Biodiversity Information Facility 
(no) salater hos Artsdatabanken 
(sv) salater hos Dyntaxa 
(en) salater hos ITIS 
(en) salater hos NCBI 
(en) salater hos The International Plant Names Index 
(en) salater hos Tropicos 
(en) Kategori:Lactuca – bilder, video eller lyd på Wikimedia Commons 
(en) Lactuca – galleri av bilder, video eller lyd på Wikimedia Commons
Hundvåghallen

Hundvåghallen består av to innebandybaner og ligger på Austbø på Hundvåg. Hallene ligger rett ved Hundvåg fotballstadion.
Hundvåghallen er hjemmearena for Øyane IL innebandy sitt lag og er arena for minirunder i innebandy.
Hundvåghallen brukes også til andre idretter som f.eks. håndball.


== Eksterne lenker ==
(no) Offisielt nettsted
Zhang Qingli

Zhang Qingli (kinesisk: 张庆黎, pinyin: Zhāng Qìnglí, født i januar 1951 i fylket Dongping i provinsen Shandong i Folkerepublikken Kina) er en kinesisk kommunistisk politiker som er Det kinesiske kommunistpartis partisekretær i provinsen Hebei, noe som innebærer at han er den egentlige politiske leder der.
Han var også medlem av det kinesiske kommunistpartis 17. sentralkomite.
Zhang ble medlem av kommunistpartiet i 1973 og innehadde lenge en rekke lavere partiembeder i hjemprovinsen Shandong.
Årene 2002–2005 var han direktør for det viktige Produksjons- og konstruksjonskorpset i Xinjiang, som lyder direkt under Folkets frigjøringshær, og han har gjort seg bemerket for sin håndfaster politikk i regioner med etniske minoriteter.
Fra 2005 til 2011 tjenestegjorde han som partisekretær i  Tibet, og ble ansett som svært kontant i sin ledelsesstil.
Zhang anses å stå nær Hu Jintao nær, som også har tjenestegjort i Tibet, og Zhang har avskjediget flere etniske tibetanske embedsmenn som han betraktet som upålitelige. Han har også gjort seg kjent for å ha beskyldt Dalai Lama for landsforræderi. Han kom i rampelyset i samband med de tibetanske urolighetene våren 2008, da han kom med en rekke uttalelser mot Dalai Lama.I august 2011 ble han utnevnt til partisekretær for provinsen Hebei.


== Referanser ==


== Eksterne lenker ==
(en) Zhang Qingli – kategori av bilder, video eller lyd på Commons 
(en) Zhang Qingli hos China Vitae 
Offisiell biografi
Shen Bao

Shen Bao (kinesisk: 申報, pinyin: Shēn Bào; egentlig 申江新報, Shēnjiāng Xīnbào, også kjent som Shun Pao, Shen Pao, og Shanghai News) var en toneangivende dagsavis som ble publisert i Shanghai i Kina, mellom den 30. april 1872 og den 27. mai 1949. Navnet er avledet av et eldre navn på  Huangpuelven, Chunsheng jiang.
Shen Bao ble grunnlagt av den britiske forretningsmannen Ernest Major, men rettet seg til den kinesiske befolkning snarere enn de europeiske immigrantene. Avisen  var en tonegivende stemme i samfunnsdebatten på senere 1800-tall, og drev blant annet kampanje mot prostitusjonen i byens opiumsbuler.


== Litteratur ==
Barbara Mittler: A Newspaper for China?: Power, Identity, and Change in Shanghai's News Media, 1872-1912, Harvard University Asia Center, Cambridge, Mass. 2004, Harvard East Asian studies monographs, 0073-0483 ; 226 (eng). ISBN 0-674-01217-8 (innb.). Libris 9351445.
Natascha Vittinghoff: Die Anfänge des Journalismus in China (1860–1911), Harrassowitz, Wiesbaden 2002, Opera sinologica, 0949-7927 ; 9. ISBN 3-447-04634-1 Libris 11663645.